Cardiodon

Elaf Cardiodon (siämü: „ladatut“, sekü fom tutas) äbinon el genus dinosauras grupa: Sauropoda, sevädik stabü tut zänoda-Yuratik se fomam: Forest Marble in Wiltshire, in Linglän. Büo pälelogon as fösil no kleilik, e suvo pägivülon ele Cetiosaurus; vestigams nutimik ye tikodükons, das binon vo el genus difik, ba röletaf elafa Turiasaurus.

 Jenotem e Dadiläd 
Hiel Richard Owen änemom eli genus at stabü tut (anu peperöl), kel petuvon nilü Bradford-on-Avon, ab no ägevom one bidanemi ün tim et;Owen, R. 1841. Odontography, Part II. Hippolyte Baillière. 655 p. mö yels anik pos atos, ämobom i bidanemi.Owen, R. 1844. Odontography, Part III. Hippolyte Baillière. 655 p.  Pos degyels anik, om e vestigans votik ya ätikoms, das äbinon ba dinosaur ot ko elaf Cetiosaurus: limaf grupa: Sauropoda.Phillips, J. 1871. Geology of Oxford and the Valley of the Thames. Clarendon Press: Oxford, 529 p. Owen, R. 1875. Monographs of the fossil Reptilia of the Mesozoic formations (part III) (genera Bothriospondylus, Cetiosaurus, Omosaurus). Palaeontographical Society Monographs nüm: 29, pads: 15-93. Hiel Richard Lydekker äcalöfükom lecedi at taädiko ün 1890 dubä ägivülom eli Cetiosaurus oxoniensis ele Cardiodon stabü tuts se grafän: Oxfordshire, in Linglän, kobü bomem ela C. oxoniensis.Lydekker, R. 1890. Suborder Sauropoda. In: Lydekker, R. (ed.). Catalogue of the Fossil Reptile and Amphibia of the British Museum (Natural History). Dil 1. Taylor and Francis: London, pads: 131-152. Äläükom i tuti balid (BMNH R1527) pituvöl nilü Cirencester, in grafän Linglänik: Gloucestershire. Suvumo el Cardiodon pägivülon ele Cetiosaurus, lunomiko as bid nesekidik.Steel, R. 1970. Saurischia. Handbuch der Paläoherpetologie/Encyclopedia of Paleoherpetology. Dil 14. Gustav Fischer Verlag: Stuttgart, pads: 1-87.

Ün 2003 ye hiels Paul Upchurch e John Martin, ädönulogölo eli Cetiosaurus, ätuvons klülabotis te nonikis, das tuts ela C. oxoniensis dutons lü bomem, e das tuts ela "C. oxoniensis" difons de uts ela Cardiodon (tuts ela Cardiodon teeth äbinons blegiks lüodü lineg); klu äcedons, das el Cardidon äbinon el genus nesekidik. Upchurch, P. M. e Martin, J. 2003. The anatomy and taxonomy of Cetiosaurus (Saurischia, Sauropoda) from the Middle Jurassic of England. Journal of Vertebrate Paleontology toum: 23, nüm:1, pads: 208-231. Els Upchurch et al. (2004) leigo äcedons otosi, ed ätuvons, das tuts binons äs uts elafas Eusauropoda.Upchurch, P. M., Barrett, P. M., and Dodson, P. (2004). Sauropoda. In: Weishampel, D. B., Dodson, P., and Osmólska, H. (red.). The Dinosauria (Dab. 2id). University of California Press: Berkeley, pads: 259-322. ISBN 0-520-24209-2 Brefabüikumo, els Royo-Torres et al. (2006), pö bepenam oksik elafa Turiasaurus, ämäniotons eli Cardiodon as röletaf mögik dinosaura nulik oksik: limaf gianagretik grupa: Sauropoda.Royo-Torres, R., Cobos, A., and Alcalá, L. 2006. A giant European dinosaur and a new sauropod clade. Science, nüm: 314, pads: 1925-1927.

 Vönalifav 
As dinosaur grupa: Sauropoda, el Cardiodon äbinon luveratiko planifidaf folfutik gretik, ab, sekü nemöd fösilas, no kanoy lesagön mödikumosi.

 Literat 

 Yüms plödik 
Hiel Darren Naish ed el Turiasaurus.

Klad:Dinosaurs
Klad:Fösils